**Politik om forebyggelse og håndtering af seksuel chikane**

**Formålserklæring med politikken**

I [virksomhedens navn] vægter vi god trivsel højt. Det er vigtigt, at alle medarbejdere trives i deres daglige arbejde, og at arbejdspladsen er et godt sted at være. Vi behandler hinanden med respekt og anser derfor seksuel chikane for uacceptabelt.

Med denne politik vil vi beskrive, hvordan vi forebygger og håndterer seksuel chikane.

**Virksomhedens værdier og hvordan vi behandler hinanden på arbejdspladsen**

Vi har et fælles ansvar for, at seksuel chikane ikke finder sted. Vi skal have respekt for, at alle ikke har samme grænser, og medarbejderne opfordres til at være opmærksomme på, hvordan man taler til kolleger.

Det anses for særligt alvorligt, hvis en leder udsætter en kollega eller en medarbejder for seksuel chikane.

Hvis en medarbejder bliver udsat for seksuel chikane, eller oplever, at en kollega bliver det, opfordrer vi til at gøre ledelsen opmærksom på det. Du kan læse mere om, hvem du kan henvende dig til, og hvordan din henvendelse vil blive håndteret, i denne politik.

**Hvad er seksuel chikane?**

Der foreligger seksuel chikane, når der udvises enhver form for uønsket verbal, ikke verbal eller fysisk adfærd med seksuelle undertoner med det formål eller den virkning at krænke en persons værdighed, navnlig ved at skabe et truende, fjendtligt, nedværdigende, ydmygende eller ubehageligt klima.

Seksuel chikane kan fx være:

* Uønskede berøringer
* Opfordringer til seksuelt samkvem
* Sjofle vittigheder
* Uvedkommende forespørgsler om seksuelle emner
* Andre uønskede seksuelle hentydninger via e-mail, sms, billeder mv.

**Hvem kan du kontakte?**

Hvis en medarbejder bliver udsat for seksuel chikane, eller observerer, at kolleger bliver udsat for seksuel chikane, kan medarbejderen henvende sig til [nærmeste leder/HR chefen/tillidsrepræsentanten/arbejdsmiljørepræsentanten/intern whistleblower hotline], som har pligt til at håndtere henvendelsen.

**Hvordan håndterer vi henvendelser om seksuel chikane?**

Vi tager henvendelser om seksuel chikane alvorligt og behandler dem med fortrolighed. Enhver henvendelse vil blive undersøgt grundigt og fulgt op med de nødvendige skridt.

Da de involverede parter kan opleve situationen og årsagerne hertil forskelligt, vil vi som udgangspunkt høre alle parters version af sagen, før vi tager stilling til det videre forløb.

**Sanktioner**

Udøvelse af seksuel chikane vil kunne medføre ansættelsesretlige konsekvenser i form af advarsel, opsigelse eller efter omstændighederne bortvisning. Sanktionen vil blive vurderet i hvert enkelt tilfælde ud fra sagens konkrete omstændigheder.